b'\n_START_ARTICLE_\nSt. Jakob-Park\n_START_PARAGRAPH_\n\xc2\xa0St. Jakob Park on sveitsil\xc3\xa4inen stadion ja jalkapallojoukkue FC Baselin virallinen kotistadion. Stadionille mahtuu 38 500 henkil\xc3\xb6\xc3\xa4, joskin kapasiteettia nostettiin vuoden 2008 jalkapallon Euroopan-mestaruuskilpailujen varten. _NEWLINE_Stadion jakautuu nelj\xc3\xa4\xc3\xa4n lohkoon A, B, C ja D. St. Jakob-Park on melko uusi stadion: rakennusty\xc3\xb6t aloitettiin 13. joulukuuta 1998. Ensimm\xc3\xa4inen peli p\xc3\xa4\xc3\xa4stiin pelaamaan jo 15. maaliskuuta 2001. "Genossenschaft S.J.P" omistaa stadionin virallisesti, mutta sit\xc3\xa4 johtaa p\xc3\xa4\xc3\xa4asiassa "Basel United". Stadionin rakentaminen maksoi 220 miljoonaa ja siell\xc3\xa4 on 32 kauppaa, kaksi ravintolaa nimelt\xc3\xa4\xc3\xa4n "Restaurant UNO" ja "Hattrick sports bar". Lis\xc3\xa4ksi stadionilla on pys\xc3\xa4k\xc3\xb6intitilaa 680 autolle kahdessa kerroksessa. Stadionille voi p\xc3\xa4\xc3\xa4st\xc3\xa4 monella kulkuneuvolla kuten bussilla, raitiovaunulla ja junalla (stadionilla on rautatieasema). _NEWLINE_UEFA palkitsi stadionin nelj\xc3\xa4ll\xc3\xa4 t\xc3\xa4hdell\xc3\xa4, mik\xc3\xa4 on hyv\xc3\xa4 saavutus t\xc3\xa4m\xc3\xa4nkokoiselle stadionille._NEWLINE_Vuoden 2008 jalkapallon Euroopan-mestaruuskisoissa stadionilla pelattiin viisi ottelua: avajaisottelu, yksi lohko-ottelu, kaksi puoliv\xc3\xa4lier\xc3\xa4ottelua ja yksi v\xc3\xa4lier\xc3\xa4ottelu._NEWLINE_Stadionin laajentaminen aloitettiin vuonna 2005, ja ty\xc3\xb6 p\xc3\xa4\xc3\xa4ttyi 2008.'